stanford-oval/wikipedia huggingface dataset:
חיל התותחנים במלחמת יום הכיפורים
חזית הצפון > מבוא

בחודש ספטמבר 1973 נמצא ברמת הגולן רק גדוד ארטילריה אחד, גדוד 334, שהיה כפוף לחטיבה המרחבית של הרמה, חטיבה 820. היו בו סוללת תותחים מתנייעים M-50 ושתי סוללות של מרגמות 160 מילימטר.
בעקבות התגברות המתיחות בזירה ועליית הכוננות החל ממחצית ספטמבר תוגברה רמת הגולן בסוללות ארטילריה נוספות - תחילה בשתי סוללות תותחי 175 מילימטר מגדוד 55 שבסיסו הקבוע היה בסיני, ובהמשך בגדוד הסדיר 405 (שהשתייך במקור לאגד 213 באוגדה 146) שהפעיל תותחים מדגם M-109, ונפרס בצפון ובדרום הרמה. לבסוף, ממש ערב פרוץ המלחמה, הגיע לזירה גם גדוד של תותחי M-50 שאויש באנשי סגל וחניכים מבה"ד 9, בית הספר לתותחנות שבצריפין.
לאחר התגבור כלל הכוח הארטילרי ברמת הגולן 11 סוללות (44 קנים). מהצד הסורי נפרסו כ-900 קני תותחים ומרגמות, שפעלו במסגרת כ-150 סוללות.
כוחות התותחנים ברמה עמדו תחילה תחת פיקוד מפקד גדוד 334. בהמשך נטל את הפיקוד עליהן מפקד התותחנים הפיקודי, סגן אלוף אברהם בר-דוד. מפקד גדוד 405, רב-סרן אריה מזרחי, היה למפקד הסיוע הארטילרי של חטיבה 7 בצפון רמת הגולן. מפקד גדוד 334 סגן אלוף אריה שוורץ, היה למפקד הסיוע של חטיבה 188 בדרום הרמה. מפקד גדוד 55, סגן אלוף שרגא בן צבי, ומפקד גדוד בית הספר לתותחנות, סגן אלוף בן עמי כהן, התמקמו בתל אביטל ובתל פארס כדי לטווח את הארטילריה. תצפיות ארטילריה נוספות נפרסו בנקודות שולטות וקצינים מן הסוללות יצאו אל כוחות הקרקע כדי לשמש כקציני שיתוף ארטילרי (קש"א).
לרשות התותחנים ברמת הגולן עמד תחילה מצבור תחמושת ארטילרית בבסיס הלוגיסטי בצנובר ובו כ-7,000 פגזים - כמות המספיקה לתקריות וימי קרב בודדים.
אבדות ועיטורים

במלחמה ספג החיל אבדות קשות: כ-180 מחייליו נפלו בקרב, כמחציתם בזירת הדרום ומחציתם בצפון. רובם נפגעו מאש ארטילרית או מתקיפות של מטוסי אויב נגד עמדות הארטילריה. עשרות חיילים אחרים נהרגו בהיתקלויות עם טנקים או חיילי רגלים של האויב, בעיקר בזירת הצפון. עשרה קציני תצפית קדמיים (קש"א) שהצטרפו לכוחות הקרקע נהרגו כאשר כיוונו מן הקו הקדמי את אש הסיוע של גדודי הארטילריה. בין 38 הקצינים שנפלו היה גם מפקד גדוד אחד - מפקד גדוד הקטיושות סגן אלוף אוריאל קידר (קולסקי), שנהרג בחזית הדרום ב-18 באוקטובר. הגדוד שספג את האבדות הכבדות ביותר במלחמה היה גדוד 405, שאיבד 21 מחייליו.
22 מחיילי החייל עוטרו בעיטורים בעקבות המלחמה. חמישה מהם - בוריס וכטרמן, שלום (יצחק) יודקוביץ', אורי ליינר, יהודה דה-לוי ומאיר שרעבי - עוטרו בעיטור המופת. ארבעה מהם - אברהם שניר, ארנון בן עמי, סמי עבד ורן חדוותי עוטרו בצל"ש הרמטכ"ל.
גדודי הארטילריה שהוצבו בפיקודים

(רשימה לא מלאה לפי דגמים)
גדודי הארטילריה שהוצבו בפיקודים > פיקוד הדרום

גדודי תותחים:
M-50: ‏402, 404, 435, 839
M-107: ‏55, 329, 647
L33: ‏341, 403
גדודי מרגמות:
160 מילימטר מתנייעת: 485, 857
120 מילימטר מתנייעת: 285, 340, 486
גדודי הארטילריה שהוצבו בפיקודים > פיקוד הצפון

גדודי תותחים:
M-50: בית הספר לתותחנות, 328, 334 (שתי סוללות), 826, 871
M-109: ‏405, 899
M-107: ‏55 (שתי סוללות), 412
פריסט: 822, 827, 829
155 מילימטר נגרר: 330 (תותחי M-50 שהוסבו לנגררים), 870
130 מילימטר נגרר סובייטי: 846, 873
גדודי מרגמות:
160 מילימטר מתנייעת: 313, 325, 334 (סוללה אחת)
120 מילימטר מתנייעת: 335, 343, 352, 527, 833
120 מילימטר נגררת: 336, 337
גדוד הקטיושות 270
מספר גדודים הועברו במהלך המלחמה מחזית הצפון אל חזית הדרום.
לקריאה נוספת

צבי עופר (עורך), חיל התותחנים במלחמת יום הכיפורים - קובץ מקורות ועדויות, 2004
דני אשר (עורך ראשי), הסורים על הגדרות: פיקוד הצפון במלחמת יום הכיפורים, תל אביב: מערכות, 2008
זאב שיף, איתן הבר, לקסיקון לביטחון ישראל; זמורה, ביתן, מודן, תל אביב 1976
הערות שוליים

↑  ארבל (2020) עמ' 26.
↑  לקורות גדוד זה במלחמה ראו באתר העמותה להנחלת מורשת הצנחנים.
↑  בני ארבל, תוכנית בנדיגו
↑  אשר ואשר (1997), עמ' 20.
↑  סוללה ג' של גדוד 405 נפרסה בצפון רמת הגולן. היא פעלה למעשה במנותק מהגדוד וללא מפקדה, אברהם שניר, שנלווה לגדוד השריון 77 כקצין קישור ארטילרי.
↑  היו אלו גדודים 330 ו-337 בהתאמה.
↑  היו אלו גדודים 336 ו-833.
חלק ממערכות הנשק של חיל התותחנים במלחמה: 
תותח מתנייע M-50 בקוטר 155 מילימטר (תמונה במהלך ירי ב-1969)
מרגמה מתנייעת בקוטר 160 מילימטר
מרגמה מתנייעת בקוטר 120 מילימטר
ירי לילה בסיני במהלך המלחמה
יחידה של גדוד 647 צולחת את תעלת סואץ, 18 באוקטובר 1973 (הרכב המוביל לפני שני התומ"תים הוא נגמ"ש מרכז פיקוד הירי הקדמי, המפי"ק, של הסוללה)
ירי ארטילרי ברמת הגולן. המכלים הגליליים המוטלים סביב התותח המתנייע הכילו שקי חומר נפץ הודף
גדוד מילואים 270 יורה קטיושות 240 מילימטר בפריסה ליד קיבוץ אל-רום
אנדרטה לחללי גדוד 352 ברמת הגולן
סוללת תותחי שלל בקוטר של 130 מילימטר של צה"ל יורה ברמת הגולן, 12 באוקטובר 1973
תותחנים מהסוללה שהשתתפה בירי על דמשק. על קנה התותח נרשם בפיח "לדמשק באהבה".
אנדרטה לחללי גדוד 405 במלחמה ברמת הגולן
אנדרטת בה"ד 9 ברמת הגולן
דלקת שקדים

| --- | --- |

תפליט מוגלתי על השקדים עקב דלקת שקדים, משטח גרון חיובי ל-Streptococcus
 תחום:  מחלות זיהומיות
 תסמינים:  דלקת, צמרמורת 
 טיפול:  cefditoren pivoxil  (E)-cefprozil  cefpodoxime  cefaclor  cefdinir  קלינדמיצין  איבופרופן  פנוקסימתילפניצילין  ceftibuten  cefdinir  cefpodoxime proxetil  dirithromycin  קלריתרומיצין  אזיתרומיצין 
 קישורים ומאגרי מידע
 eMedicine:  871977 
 MeSH:  D014069
 MedlinePlus:  001043
 סיווגים
 ICD-10:  J03, J35.0
 
דלקת שקדים (בלועזית: Tonsillitis) היא דלקת של החגורה הלימפטית על שם ולדייר (המכונה "שקדים"), המאופיינת בדרך כלל בהתפרצות מהירה. דלקת שקדים היא סוג של דלקת גרון. התסמינים עלולים לכלול כאב גרון, חום, הגדלת שקדים, קושי בבליעה והגדלת בלוטות לימפה באזור הצוואר. הדלקת מבוטאת באודם ונפיחות של השקדים והופעות נקודות לבנות/פסים לבנים על השקדים.
דלקת שקדים נגרמת בדרך כלל על ידי זיהום ויראלי, אולם כ-5% עד 40% מהמקרים נגרמים על ידי זיהום חיידקי. כאשר הדלקת נגרמת על ידי החיידק Streptococcus pyogenes (סטרפטוקוקוס מקבוצת לנספילד A), מתייחסים למחלה כאל דלקת גרון על רקע סטרפטוקוקי. בדרך כלל, הזיהום עובר ומדבק בין אנשים דרך האוויר. אבחון סופי של המחלה ייקבע בעזרת משטח גרון.
סימנים וסימפטומים

סימנים וסימפטומים שכיחים:
כאב גרון - התסמין האופייני ביותר במחלה, עלול להפריע בפעילויות בחיי היום-יום.
אודם ונפיחות בשקדים - הנפיחות עלולה להיות חד/דו צדדית ואף לגרום לכך שהשקדים ינשקו זה לזה.
כאב בעת הבליעה - הכאב פעמים רבות מחמיר בזמן בליעה ועלול לגרום לקושי באכילה ולריור בילדים קטנים.
טמפרטורה גבוהה (חום).
כאב ראש.
עייפות.
צמרמורות.
תחושה כללית לא טובה (חולי).
תפליטי מוגלה לבנים על השקדים - בצורת פסים או נקודות.
נפיחות בלוטות הלימפה באזור הצוואר - ניתן להרגיש אותן בעזרת מישוש.
כאב באוזניים או בצוואר.
אובדן תיאבון.
קשיים בשינה.
סימנים וסימפטומים פחות נפוצים:
בחילות.
תשישות.
כאב בטן.
הקאות.
חיפוי על הלשון.
ריח רע מהפה (באשת).
שינויים בקול.
קשיים בפתיחת הפה (טריזמוס).
חרדה/פחד מחנק.
גורמים

הסיבה השכיחה ביותר היא זיהום ויראלי, הכולל נגיפים ממשפחת ה-Adenoviridae,‏ Orthomyxoviridae (נגיפי השפעת), Paramyxoviridae ‏(RSV), ‏Coronaviridae, ובסוג Rhinovirus‏. המחלה עלולה להיגרם גם על ידי וירוס אפשטיין בר, Herpes simplex virus,‏ CMV, או HIV.
הסיבה השנייה השכיחה ביותר למחלה היא זיהום חיידקי אשר בדרך כלל נגרם על ידי (Group A β-hemolytic streptococcus (GABHS - ‏Streptococcus בטא המוליטי מקבוצת לנספילד A.
גורמים חיידקיים פחות נפוצים כוללים: Staphylococcus aureus‏, Streptococcus pneumoniae ‏Mycoplasma pneumoniae,‏ Chlamydia pneumoniae ‏,Bordetella pertussis,‏ Corynebacterium diphtheriae, ‏Treponema pallidum, ‏Neisseria gonorrhoeae או Haemophilus influenzae.
גם חיידקים אנאירוביים אובליגטוריים (דוגמת הסוג Fusobacterium) מעורבים בדלקת שקדים ויש להם תפקיד אפשרי בתהליך הדלקתי החריף.
בנסיבות רגילות, כאשר וירוסים וחיידקים נכנסים לגוף דרך האף והפה, הם מסוננים דרך השקדים. בתוך השקדים, תאי דם לבנים של מערכת החיסון משמידים את הווירוסים ואת החיידקים על ידי ייצור ציטוקינים דלקתיים כמו פוספוליפאז A2, מה שגם מעלה חום בדרך כלל. הזיהום יכול להיות נוכח גם בגרון ובאזורים הסמוכים, ועלול לגרום לדלקת גרון.
לפעמים, דלקת שקדים נגרמת על ידי זיהום של חיידקים ממערכת ה-Spirochaetes דוגמת הסוג Treponema ובמקרה כזה המחלה נקראת Vincent's angina אוPlaut-Vincent angina.
אבחנה

האבחנה של דלקת שקדים על רקע GABHS מאושרת על ידי ביצוע משטח גרון. משטח גרון מתבצע על ידי איש צוות רפואי בעזרת מטוש סטרילי. ייתכן שימוש במקל עץ על מנת להוריד את הלשון ולאפשר גישה ללוע האחורי. המטוש יגע במספר אזורים, ביניהם השקדים והדופן האחורי של הלוע. בסיום לקיחת הדגימות, המטוש יוכנס למכל ויישלח למעבדה. במעבדה הבדיקה תודגר במצע מזון, אגר דם (המעודד צמיחת חיידקים ופטריות). משך קבלת התשובות משתנה בין המעבדות השונות. למשטח גרון יחיד, יש רגישות של 90-95% עבור איתור GABHS (מה שאומר שהחיידק נוכח למעשה ב-5-10% מהמקרים בהם לפי התרבית אינו נמצא). אחוז קטן זה של תוצאות שליליות שגויות (false negative) הוא ממאפייני הבדיקה, לעיתים גם כתוצאה מנטילת אנטיביוטיקה על ידי המטופל לפני ביצוע הבדיקה. תשובה מהמעבדה תתקבל בין 24 ל-48 שעות מלקיחת התרבית. כיום, קיימות גם בדיקות מהירות (ביתיות) ללא שימוש במעבדה שנותנות תשובה בין 10 ל-60 דקות ורגישותן נמוכה יותר (85%-90%). במקרה שתשובה שלילית מתקבלת במשטח גרון מהיר, יש לשקול לבצע משטח גרון נוסף שייבדק במעבדה.
מערכת ניקוד, כגון Centor Criteria, עשויה לעזור להפריד בין גורמים אפשריים ולאבחן במהירות האם דלקת הגרון היא ממקור GABHS. אישור סופי ייעשה על ידי משטח גרון מעבדתי או משטח גרון מהיר.
זיהום אמיתי על ידי GABHS, מוגדר כנוכחות של מעל 10 מושבות חיידקים בצלחת מצע אגר דם. אולם, שיטה זו קשה ליישום בגלל החפיפה בין מטופלים נשאים ובין חולים שנדבקו. עלייה בכייל נוגדנים ל-Streptococcus - אנטיסטרפטוליזין O‏, 3-6 שבועות בעקבות דלקת חריפה יכולה לספק הוכחה רטרוספקטיבית של זיהום על ידי GABHS. דבר זה נחשב הוכחה מוחלטת של זיהום על ידי חיידק מסוג זה.
קיים גם ערך אבחנתי לערכים מוגברים של הפרשת פוספוליפאז A2ולשינויים במטבוליזם חומצת שומןבחולים עם דלקת שקדים.
טיפול

טיפולים להפחתת אי הנוחות שנגרמת עקב הדלקת בשקדים:
תרופות לשיכוך כאב והורדת חום כגון אקמול (פרצטמול) ואיבופרופן.
גרגור מי מלח חמים, מציצת טבליות או שתיית נוזלים קרים.
כאשר דלקת שקדים נגרמת על ידי וירוס, משך המחלה תלוי בווירוס המעורב. בדרך כלל, החלמה מלאה תתרחש תוך שבוע; עם זאת, הסימפטומים עלולים להימשך עד שבועיים.
טיפול > אנטיביוטיקה

אם דלקת שקדים נגרמת על ידי GABHS, מומלץ להשתמש באנטיביוטיקה, כשהבחירה הראשונה היא פניצילין או אמוקסיצילין. צפלוספורינים ומקרולידים נחשבים חלופות טובות לפניצילין במקרים חמורים. מקרוליד כגון אריתרומיצין משמש עבור אנשים שאלרגים לפניצילין. אנשים אשר אינם מגיבים לפניצילין עשויים להגיב לטיפול יעיל נגד חיידקים המייצרים בטא-לקטמאז, כגון קלינדמיצין או אמוקסיצילין/חומצה קלוולנית. חיידקים אירוביים ואנאירוביים מייצרי בטא-לקטמאז אשר שוכנים בחריצים בשקדים יכולים "להגן" על GABHS מפני הפניצילין.
משך הטיפול המומלץ הוא 10 ימים בדרך כלל.
טיפול > ניתוח

מקרים כרוניים או מקרים אקוטיים שבהם השקדים שבחך נפוחים והבליעה נפגעת, יכולים להיות מטופלים בהסרה כירורגית של השקדים - ניתוח שקדים. מקרים חוזרים או כרוניים מוגדרים: כשבעה מקרים של דלקת שקדים בשנה האחרונה או חמישה מקרים בכל אחת מהשנתיים לפני או שלושה מקרים בכל אחת משלוש השנים שלפני. חולים אשר שקדיהם הוסרו, עדיין מוגנים מפני זיהום על ידי שאר מערכת החיסון שלהם.
בעבר, ניתוח להסרת שקדים היה יותר נפוץ מכיום. מקובל כיום, כי לא בכל מקרה קיים צורך להסיר שקדים מוגדלים וילדים הסובלים מזיהומים חוזרים, מצבם עשוי להשתפר עם הזמן.
עם זאת, במקרים שהשקדים המוגדלים חוסמים מעבר אוויר תקין וגורמים להפסקות נשימה בשינה (דום נשימה בשינה) בדרך כלל מומלץ ניתוח. סיבות נוספות להסרת השקדים כוללות: דלקות חוזרות בשקדים, או אירועים חוזרים של מורסה פריטונסילרית.
אצל ילדים עם אפיזודות תכופות של דלקת שקדים, ניתוח לכריתת השקדים יכול לסייע בהקטנת הסיכון לדלקות נשנות בעתיד.
פרוגנוזה וסיבוכים

תסמיני דלקת שקדים על רקע GABHS, ישתפרו תוך 2–3 ימים מרגע תחילת הטיפול האנטיביוטי.
סיבוכי דלקת גרון חיידקית עלולים להיות מקומיים או סיסטמיים. הסיבוכים המקומיים כוללים מורסה פריטונסילרית עלולה להתפתח לצידי השקדים במהלך זיהום, בדרך כלל מספר ימים לאחר הופעת דלקת השקדים. זהו חלל סגור שנוצר באזור שמסביב לשקד ומצטברת בו מוגלה שיש צורך לנקזה. בנוסף תיתכן דלקת מכסה הגרון (הגורמת לנפיחות או מורסה שחוסמת את נתיבי האוויר) שמחייבת השגחה וטיפול. סיבוכים סיסטמיים כוללים קדחת שגרונית, דלקת בפקעיות הכליה ושנית. תיתכן גם התייבשות. סיבוכים אלה הם נדירים ביותר במדינות מפותחות, אך הן בעיה משמעותית במדינות עניות. משוער כי דלקת שקדים על רקע סטרפטוקוקי שאינה מטופלת, עלולה להוביל בילדים להפרעות אוטואימוניות נוירו-פסיכיאטריות (תסמונת פנדה - PANDAS).
לעיתים רחוקות, הזיהום עלול להתפשט מאחורי השקדים ולגרום לדלקת ולזיהום של ווריד הצוואר פנימי. דבר זה עלול להתפשט ולגרום לאלח דם (תסמונת למייר).
מאז כניסתו לשימוש של הפניצילין (בשנות ה-40 של המאה ה-20) כטיפול בדלקת שקדים על רקע GABHS, עיקר העיסוק היה מניעת ראומטיזם (קדחת שיגרונית) והשפעותיו העיקריות על מערכת העצבים (כוריאה על שם סידנהאם) ועל הלב. ראיות אחרונות מציעות שהזנים של GABHS שעלולים לגרום לראומטיזם, הם פחות שכיחים כיום ונמצאים רק באזורים מסוימים כגון סולט לייק סיטי. מכאן עולה בספק הרציונל לטיפול בדלקת שקדים כאמצעי למניעת קדחת שיגרונית.
אבני שקדים (טונסילוליטים) עלולים להתרחש אצל עד 10% מהאוכלוסייה עקב דלקות שקדים חוזרות.
אפידמיולוגיה

כ-7.5% מהאוכלוסייה סובלת מכאב גרון בכל שלושה חודשים ו-2% פונים לרופא עקב דלקת שקדים בכל שנה. המחלה נפוצה ביותר בילדים בגילי בית ספר, בייחוד בעונות הסתיו והחורף. רוב האנשים מחלימים עם או בלי תרופות. ב-40% מהמקרים, הסימפטומים חולפים בתוך שלושה ימים, ב-80% הסימפטומים חולפים תוך שבוע אחד, ללא קשר לנוכחות Streptococcus‏. שימוש באנטיביוטיקה עשוי להקטין את הסימפטומים תוך כ-16 שעות.
ראו גם

דלקת גרון
פניצילין
ניתוח שקדים
קדחת שגרונית
Streptococcus
דלקת פקעיות הכליה
בלוטות לימפה
לקריאה נוספת

Pharyngitis and tonsillitis, Emergency Management of Infectious Diseases, Vol.9780521871761, pp.45-46, Gurney, Theresa A. ; Murr, Andrew H. 2008
Pharyngitis, Tonsillitis (Group A Streptococcus), & Scarlet Fever, Pediatric Clinical Advisor, pp.442-444, Campbell, Lynn R. 2007
2012 .Acute tonsillitis, Infectious Disorders - Drug Targets, August 2012, Vol.12(4), pp.271-276 [Peer Reviewed Journal], Sidell, Doug ; Shapiro, Nina L
בדיקה מהירה, תרבית גרון והערכה קלינית באבחנה של דלקת השקדים (TONSILLITIS). כתב העת הישראלי לרפואת המשפחה עדכון ברפואת המשפחה, 13 (106-107): 11, 2003.
אדרסון מוראס

אדרסון סנטנה דה מוראס (בפורטוגזית: Ederson Santana de Moraes; נולד ב-17 באוגוסט 1993 ), הידוע בקיצור כאדרסון, הוא כדורגלן ברזילאי, המשחק בעמדת השוער בקבוצת מנצ'סטר סיטי מהפרמייר ליג ובנבחרת ברזיל.
קריירת מועדונים > תחילת הקריירה

אדרסון נולד באוססקו שבמדינת סאו פאולו, ברזיל, ובשנת 2008 החל לשחק כדורגל במחלקת הנוער של סאו פאולו המקומית. לאחר עונה אחת במחלקת הנוער של המועדון, עבר אדרסון למחלקת הנוער של בנפיקה ליסבון הפורטוגלית. הוא שיחק במחלקת הנוער של המועדון ובמשך שנתיים, שלאחריהן עזב לקבוצת ריבייראו מהליגה הפורטוגלית השלישית. אדרסון שיחק במועדון במשך עונה אחת, בה ערך 29 הופעות ליגה.
קריירת מועדונים > ריו אבה

בקיץ 2012 חתם אדרסון בריו אבה מליגת העל הפורטוגלית. ב-18 באוגוסט ערך אדרסון את הופעת הבכורה שלו במועדון, כששיחק 90 דקות בהפסד 0–1 למאריטימו במסגרת המחזור הראשון בליגה. בסך הכל ערך אדרסון שתי הופעות ליגה בלבד בעונת 2012/2013.
בעונת 2013/2014 זכה אדרסון לדקות משחק רבות יותר, וערך 18 הופעות ליגה. במסגרת הגביע הפורטוגלי ערך אדרסון שש הופעות, כולל הופעה בהפסד 0–1 לבנפיקה ליסבון בגמר הטורניר. בגביע הליגה הפורטוגלית ערך אדרסון שלוש הופעות, אך לא שיחק בגמר, בו הפסידה ריו אבה לבנפיקה ליסבון.
בעונת 2014/2015 לא הצליח אדרסון לבסס את מעמדו כשוער הראשון הקבוע של הקבוצה, וערך 17 הופעות ליגה. ב-6 בנובמבר 2014 ערך אדרסון את הופעת הבכורה שלו במפעלים האירופיים, כששיחק 90 דקות בתיקו 2-2 נגד סטיאווה בוקרשט במסגרת המחזור הרביעי בשלב הבתים של הליגה האירופית.
קריירת מועדונים > בנפיקה ליסבון

ב-27 ביוני 2015 הצטרף אדרסון לבנפיקה ליסבון, אלופת ליגת העל הפורטוגלית. בחודש יולי הוא חתם על חוזה לחמש שנים במועדון עם סעיף שחרור של 45 מיליון אירו בעסקה ששווייה 500 אלף אירו, כשריו אבה ממשיכה להחזיק ב-50% מהזכויות הכלכליות עליו. את עונת 2015/2016 החל אדרסון כשוער השני של הקבוצה, גיבוי לבן ארצו ז'וליו סזאר, ואף ערך ארבע הופעות בבנפיקה ליסבון ב', קבוצת המילואים של המועדון, בליגה הפורטוגלית השנייה. ב-21 בנובמבר 2015 הורחק אדרסון בכרטיס אדום בעודו יושב על ספסל הקבוצה בהפסד 1–2 לספורטינג ליסבון במסגרת הסיבוב הרביעי של הגביע הפורטוגלי. ב-29 בדצמבר ערך אדרסון את הופעת הבכורה שלו בקבוצה הראשונה של המועדון, כששיחק 90 דקות בניצחון 0–1 על נסיונל מדיירה במסגרת גביע הליגה הפורטוגלית. ב-5 במרץ 2016 ערך אדרסון את הופעת הבכורה שלו בליגה במדי המועדון, כשפתח בהרכב במקומו של ז'וליו סזאר הפצוע בניצחון 0–1 על ספורטינג ליסבון במסגרת המחזור ה-25. ב-9 במרץ שיחק אדרסון 90 דקות בניצחון 0–1 על זניט סנקט פטרבורג במסגרת משחק הגומלין של שלב שמינית הגמר של ליגת האלופות לעונת 2015/2016. הוא ערך שתי הופעות נוספות במפעל בשלב רבע הגמר, בו הודחה בנפיקה ליסבון על ידי באיירן מינכן. עד לסוף העונה אדרסון תשע הופעות ליגה נוספות, שעזרו לבנפיקה ליסבון להבטיח את אליפות פורטוגל בפעם ה-35 בהיסטוריה והשלישית ברצף. ב-25 במאי שיחק אדרסון 90 דקות בגמר גביע הליגה הפורטוגלית, בו ניצחה בנפיקה ליסבון את מאריטימו בתוצאה 2–6.
בעונת 2016/2017 הפך אדרסון לשוער הראשון של המועדון. הוא ערך 27 הופעות ליגה, בעונה נוספת בה זכתה בנפיקה ליסבון באליפות פורטוגל. בליגת האלופות ערך אדרסון שבע הופעות, שתיים מתוכן בשלב שמינית הגמר בו הודחה בנפיקה ליסבון על ידי בורוסיה דורטמונד. ב-10 בפברואר 2017 הורחק אדרסון בכרטיס אדום ישיר בדקה ה-41 בניצחון 0–3 על ארוקה במסגרת המחזור ה-21 בליגה. ב-28 במאי שיחק אדרסון בגמר גביע הפורטוגלי, בו ניצחה בנפיקה ליסבון את ויטוריה דה גימארייש בתוצאה 1–2. בסך הכל ערך אדרסון 37 הופעות ליגה במועדון.
קריירת מועדונים > מנצ'סטר סיטי

ב-1 ביוני 2017 עבר אדרסון למנצ'סטר סיטי מהפרמייר ליג תמורת 40 מיליון אירו, והפך לשוער השני היקר ביותר בהיסטורית המשחק לאחר ג'אנלואיג'י בופון. כן הפך אדרסון לשחקן בנפיקה ליסבון שנמכר במחיר הגבוה ביותר, יחד עם אקסל ויטסל. בעונתו הראשונה במדי מנצ'סטר סיטי אדרסון בלט בזכייה של הקבוצה בפרמייר ליג. בעונת 2018/2019 אדרסון שמר על יכולתו הטובה מהעונה הקודמת, ועזר לסיטי לזכות באליפות שנייה ברציפות כאשר לצד יכולות מרשימות בשער הוא מספק משחק רגל משובח ומעורב במשחק של הקבוצה, סיטי השלימה גם זכייה בגביע ה-FA ובגביע הליגה האנגלי. אדרסון זכה באותה עונה במקום בנבחרת העונה של הליגה. בעונת 2019/2020 אדרסון שמר על 16 רשתות נקיות בפרמייר ליג וזכה בתואר כפפת הזהב, כמו גם בעונת 2020/2021 בה ספג 19 שערים.
קריירה בינלאומית

אדרסון זכה עם נבחרת ברזיל עד גיל 21 בטורניר טולון לשנת 2014, בו ערך הופעה אחת נגד נבחרת קטר עד גיל 21.
אדרסון נכלל בסגל המורחב של נבחרת ברזיל לקראת קופה אמריקה 2016, אך לא נכלל בסגל הסופי לטורניר בשל פציעה. ב-24 במרץ 2017 ישב אדרסון לראשונה על ספסל הנבחרת, בניצחון 1–4 על נבחרת אורוגוואי במסגרת מוקדמות מונדיאל 2018.
ב־11 באוקטובר 2017 ערך אדרסון את הופעת הבכורה בנבחרת ברזיל בניצחון 0–3 על צ'ילה במסגרת מוקדמות המונדיאל.
נכלל בסגל נבחרת ברזיל לטורניר מונדיאל 2022.
נכלל בסגל נבחרת ברזיל לטורניר קופה אמריקה 2024, אולם בהמשך נגרע מהסגל בשל פציעה והוחלף על-ידי רפאל פירס מונטיירו.
תארים > קבוצתיים

אליפות פורטוגל (2): 2015/16, 2016/17
הגביע הפורטוגלי (1): 2016/17
גביע הליגה הפורטוגלית (1): 2015/16
הסופר קאפ הפורטוגלי (1): 2016
אליפות אנגליה (6): 2017/18, 2018/19, 2020/2021, 2021/2022, 2022/2023, 2023/2024
הגביע האנגלי: 2018/2019, 2022/2023
גביע הליגה האנגלי (4): 2017/18, 2018/19, 2019/2020, 2020/2021
מגן הקהילה (2): 2018, 2019
ליגת האלופות: 2023
הסופר קאפ האירופי: 2023
קופה אמריקה: 2019
תארים > אישיים

שוער העונה בפרמייר ליג: 2016/2017
כפפת הזהב בפרמייר ליג: 2019/2020, 2020/2021, 2021/2022 (יחד עם אליסון בקר)
חבובוטף (סדרת טלוויזיה, 2018)

| --- | --- |

 מבוסס על:  חבובוטף 
 יוצרים:  טום וורבורטון (אנ')
 מדבבים:  מאט דאנר, מלאני האריסון, אריק באוזה, בן דיסקין, די בראדלי בייקר, ג'סיקה דיקיקו, ג'ני סלייט
 מדבבים בעברית:  צביקה פורמן צילי ינקו שמחה ברבירו יובל גרבש איטן גרינברג אלונה אלכסנדר מונה מור ערן מור גדי לוי
 ארץ מקור:  ארצות הברית ארצות הברית
 שפות:  אנגלית 
 מספר עונות:  3
 מספר פרקים:  71
 הפקה
 חברת הפקה:  The Muppets Studio 
 הפצה:  Disney–ABC Domestic Television, דיסני+ 
 אורך פרק:  23 דקות
 שידור
 רשת שידור:  דיסני ג'וניור 
 רשת שידור בישראל:  דיסני ג'וניור HOT VOD Young סלקום טי וי
 תקופת שידור מקורית:  23 במרץ 2018 – 18 בפברואר 2022
 תקופת שידור בישראל:  20 בינואר 2019 – רץ
 קישורים חיצוניים
 אתר רשמי
 דף התוכנית ב-IMDb
 
חבובוטף (באנגלית: Muppet Babies) היא סדרת אנימציה ממוחשבת אמריקאית לילדים שנוצרה על ידי טום וורבורטון. הסדרה שודרה לראשונה ב-23 במרץ 2018 בערוץ דיסני ג'וניור. זוהי סדרת ריבוט לחבובוטף ששודרה בשנות ה-80. האנימציה של הסדרה המחודשת נעשתה בישראל בסטודיו SnowBall, והיא משודרת בערוץ דיסני ג'וניור, ואל הדמויות המוכרות כמו: קרמיט הצפרדע, מיס פיגי, פוזי הדוב, גונזו ואנימל מצטרפת דמות מקורית בשם "סאמר פינגווין". הסדרה משודרת בדיבוב לעברית בערוץ דיסני ישראל ובדיסני ג'וניור ישראל ב-2019.
ב-7 בספטמבר 2018, הוכרז כי הסדרה חודשה לעונה שנייה כאשר שודרה ב-9 באוגוסט 2019.
ב-25 ביולי 2019, הוכרז שהסדרה חודשה לעונה שלישית.
עלילה

עלילת הסדרה התמקדה בדמויות "החבובות" כאשר היו זאטוטים אשר חיים יחד בחדר הילדים גדול תחת השגחתה של מטפלת המכונה "נאני". בעזרת דמיונם הפעיל הם נוהגים לצאת להרפתקאות בעולמות דמיוניים.
דמויות ומדבבים

| שם הדמות | שם המדבב/ת באנגלית | שם המדבב/ת בעברית |
| --- | --- | --- |
| קרמיט הצפרדע | מאט דאנר | צביקה פורמן |
| מיס פיגי | מלאני האריסון | צילי ינקו |
| פוזי הדוב | אריק באוזה | יובל גרבש |
| גונזו | בן דיסקין | שמחה ברבירו |
| אנימל | די בראדלי בייקר | איטן גרינברג |
| סאמר | ג'סיקה דיקיקו | אלונה אלכסנדר |
| נני | ג'ני סלייט | מונה מור |
| סטטלר | אריק באוזה | ערן מור |
| ריזו העכברוש | אריק באוזה | ערן מור |
| ביקר | מאט דאנר | ערן מור |
| וולדורף | מאט דאנר | גדי לוי |
| באנסן | אריק באוזה | גדי לוי |
סקירת סדרה

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 20 | 23 במרץ 2018 | 3 במאי 2019 | 20 בינואר 2019 | 2019 |
|  | 2 | 21 | 9 באוגוסט 2019 | 21 באוגוסט 2020 | 27 בדצמבר 2019 | 2020 |
|  | 3 | 30 | 4 בינואר 2021 | 18 בפברואר 2022 | 2021 | 2022 |
הערות שוליים

↑  Schwartz, Dana (January 25, 2018). "Meet the new Muppet Baby! A first look at Summer the penguin". Entertainment Weekly.
↑  "'Muppet Babies,' 'Vampirina,' 'Puppy Dog Pals' Renewed at Disney Junior (Exclusive)". The Hollywood Reporter. נבדק ב-10 ינו' 2020. {{cite web}}:  (עזרה)
↑  "Disney Junior Orders Third Season of Hit Emmy Award-Nominated Series "Muppet Babies"". The Futon Critic. 25 ביולי 2019. {{cite web}}:  (עזרה)
↑  הכרזה על העונה השנייה, בעמוד הפייסבוק של דיסני ג'וניור ישראל
| ג'ים הנסון |
| --- | --- | --- |
| סדרות טלוויזיה | רחוב סומסום (1969-רץ) • החבובות (1976-1981) • הפרוגלים (1983-1987) • חבובוטף (1984-1991) • סיפורי עמים (1987-1988) • חבובוטף (2018-2022) |  |
| סרטים | החבובות - הסרט (1979) • תעלול החבובות הגדול (1981) • הקריסטל האפל (1982) • החבובות כובשות את מנהטן (1984) • המבוך (1986) • מזמור חג המולד של החבובות (1992) • החבובות באי המטמון (1996) • החבובות בחלל (1999) • שנות הביצה של קרמיט (2002) • החבובות בארץ עוץ (2005) • החבובות (2011) • החבובות - מבוקשות (2014) • החבובות: האחוזה הרדופה (2021) |  |
| החבובות | החבובות |  |
| דמויות מרכזיות | קרמיט • מיס פיגי • פוזי הדוב • גונזו • סקוטר • רולף הכלב • חיה • הטבח השוודי • סטטלר ווולדורף • דמויות נוספות |  |
ורה רוז'ה

| --- | --- |
אין תמונה חופשית
 לידה:  16 במאי 1917 בודפשט, האימפריה האוסטרו-הונגרית 
 פטירה:  15 באוקטובר 2010 (בגיל 93) לונדון, הממלכה המאוחדת 
 מקום קבורה:  בית הקברות היהודי גולדרס גרין 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט 
 סוגה:  אופרה 
 סוג קול:  קונטרה אלט 
 שפה מועדפת:  הונגרית 
 בן או בת זוג:  לאסלו ויינר 
 פרסים והוקרה:  קצינה במסדר האימפריה הבריטית (1991) 
 
ורה רוז'ה (בהונגרית: Rózsa Vera; בודפשט, 16 במאי 1917 – לונדון, 15 באוקטובר 2010) הייתה זמרת אופרה (קונטרה אלט), בריטית ממוצא יהודייה-הונגרי. מורה לשירה, מורה למוזיקה של זמרות וזמרים מפורסמים, חלקם בעלי שם עולמי.